pythainlp/thai_wikipedia_clean_20230101 huggingface dataset:
ในการเขียนภาษาบาลีและภาษาสันสกฤตด้วยอักษรไทย จะเติมพินทุไว้ที่พยัญชนะสะกดของคำ เช่น ธมฺมา (ทัม-มา) อญฺชลี (อัน-ชะ-ลี) และเติมที่อักษรนำหรืออักษรควบกล้ำ เช่น สฺวากฺขาโต (สะ-หวาก-ขา-โต) เชตฺวา (เช-ตะ-วา) ในการแยกแยะว่าพินทุใดใส่เพื่อพยัญชนะสะกดหรืออักษรนำ ขึ้นอยู่กับประสบการณ์ของผู้อ่าน เนื่องจากคำที่ใช้พินทุสำหรับอักษรนำนั้นมีอยู่น้อยคำ
ในการเขียนคำทับศัพท์อาหรับด้วยอักษรไทย จะเติมพินทุไว้ที่พยัญชนะเพื่อเน้นว่า พยัญชนะต้องออกเสียงเสมือนว่าเป็นอักษรนำ เช่น อะบูบักรฺ (อะ-บู-บัก-ร) และ อัลลอฮฺ (อัล-ลอ-ฮฺ)
คูมิ โคดะ
คูมิ โคดะ (; เกิด 13 พฤศจิกายน ค.ศ. 1982) ชื่อจริงว่า คูมิโกะ โคดะ  เป็นนักร้องชาวญี่ปุ่น เริ่มเข้าสู่วงการเพลงจากซิงเกิล TAKE BACK ในปี ค.ศ. 2000 เธอยังเป็นพี่สาวแท้ ๆ ของมิโซโนะ อดีตนักร้องนำวง เดย์ อาฟเตอร์ ทูมอร์โร่ โคดะไม่ใช่นักร้องที่ประสบความสำเร็จจากซิงเกิลที่ 7 อย่าง Real Emotion / 1000 โนะ โคโตบะ แต่เธอเริ่มประสบความสำเร็จหลังจากอัลบั้ม secret และซิงเกิล Butterfly ออกวางขายในปี ค.ศ. 2005 และตอกย้ำความสำเร็จในช่วงปลายปีเดียวกันกับอัลบั้ม BEST~first things~
วันที่ 13 ธันวาคม ค.ศ. 2011 เธอประกาศว่า เธอได้สมรสกับ KENJI03 (มือกีตาร์วง BACK-ON) 3 วันต่อมา เธอประกาศว่าเธอได้ตั้งท้องแล้ว 2 เดือน
คูมิ โคดะ เป็นลูกสาวคนแรกของครอบครัวโคดะ เส้นทางการเป็นศิลปินมืออาชีพของเธอได้รับการสนับสนุนโดยคุณปู่ของเธอซึ่งเป็นคนสอนให้เธอเป่าขลุ่ยไม้ไผ่ และคุณแม่ของเธอซึ่งเป็นอาจารย์สอนฮาร์ปญี่ปุ่น คูมิเริ่มเรียนการเต้นแบบญี่ปุ่นคลาสสิกตั้งแต่เธออายุ 3 ขวบ และหลังจากนั้นเธอเริ่มสนใจในการร้องเพลง
ก่อนที่เธอจะเซ็นสัญญาเป็นนักร้องในสังกัดเอเว็กซ์ แทร็กซ์ เธอเคยได้เข้าร่วมโครงการ "มอร์นิงมูซูเมะ อิสึกะออดิชัน ครั้งที่ 2" (モーニング娘。第2回追加オーディション) ในรายการ "อาซายัน" ในปี ค.ศ. 1999 ในปีนั้นมากิ โกะโต ได้เป็นสมาชิกรุ่นที่ 3 ของมอร์นิงมูซูเมะเพียงคนเดียว
แต่เนื่องจากเธอได้รับรางวัลรองชนะเลิศจากการประกวด "เอเว็กซ์ ดรีม 2000" ที่เฟ้นหานักร้องค่ายเอเว็กซ์ แทร็กซ์ คูมิจึงได้สละสิทธิ์ในโครงการนี้ไป โดยเธอได้ทำสัญญาเป็นศิลปินในค่ายริทึม โซน ซึ่งเป็นบริษัทลูกของเอเว็กซ์ แทร็กซ์
ในช่วงแรกของการเป็นนักรัองของเธอนั้นได้ออกซิงเกิล TAKE BACK กับ Trust your love ที่อเมริกาก็ติดชาร์ตบิลบอร์ดไปได้อย่างสวยงาม ทำให้ถูกจับตาว่าจะต้องประสบความสำเร็จแน่นอน แต่การมาเปิดตัวที่ญี่ปุ่นบ้านเกิดเธอนั้นไม่ง่ายอย่างที่คิดเพราะเพลงที่เธอทำออกมาช่วงแรก ๆ นั้นยังไม่สามารถขึ้นชาร์ตอันดับต้น ๆ ได้ ทำให้เธอท้อเอาทีเดียว และอัลบั้มแรกของเธอ affraction ได้วางจำหน่ายในวันที่ 27 มีนาคม ค.ศ. 2002
ซิงเกิลต่อ ๆ มาของโคดะไว่ว่าจะเป็นซิงเกิลที่ 5 อย่าง Love Across the Ocean ที่ติดอันดับที่ 19 และซิงเกิลที่ 6 m·a·z·e ที่ไม่ติดชาร์ตท็อป 20 ของออริกอนชาร์ต แต่จนมาถึงซิงเกิลที่ 7 Real Emotion / 1000 โนะ โคโตบะ ซึ่งเป็นเพลงประกอบของเกม RPG ชื่อดังอย่าง ไฟนอลแฟนตาซี X-2 ด้วยนั้น ทำให้เธอกลายเป็นซุปเปอร์สตาร์ในชั่วข้ามคืน และเป็นที่น่าจับตามองตั้งแต่นั้นมา พร้อมกับส่งผลทำให้ซิงเกิลเก่า ๆ ของเธอขายได้ และอัลบั้มที่ 2 อย่าง Grow Into One ก็ประสบความสำเร็จเป็นที่น่าพึงพอใจ
จากนั้นมาซิงเกิลต่อมาของโคดะอย่าง COME WITH ME, Gentle Words และ Crazy 4 U ก็เริ่มติดท็อป 20 ของออริกอนชาร์ตเป็นต้นมา และรวมอยู่ในอัลบั้มที่ 3 อย่าง Feel My Mind หลังจากออกอัลบั้ม Feel My Mind โคดะได้ถูกทาบทามให้ร้องเพลงประกอบการ์ตูนเรื่องคิวตี้ ฮันนี่ โดยมีชื่อเพลงว่า คิวตี้ ฮันนี่ ตามชื่อเรื่อง โดยบรรจุเป็นโบนัสแทร็คในอัลบั้ม Feel My Mind และเป็นซิงเกิลแรกของเธอที่ออกวางขายหลังอัลบั้มเต็มออกวางขาย
ต่อมาเธอก็เปลี่ยนภาพลักษณ์กลายเป็นสาวที่แต่งตัวตามคอนเซปต์ เซ็กซี่และเท่ ซึ่งได้เกิดขึ้นในซิงเกิลที่ 10 ของเธอ Crazy 4 U จากนั้นเป็นต้นมาภาพลักษณ์ของเธอมักจะแปรผลตามการแต่งกายของเธอเสมอ
ยุค secret.
อัลบั้มชุดที่ 4 ของโคดะ secret ได้วางขายในเดือนกุมภาพันธ์ปี ค.ศ. 2005 ได้เปิดตัวในอันดับที่ 3 ของออริกอนชาร์ต โดยเป็นอัลบั้มแรกของเธอที่เปิดตัวยอดขายสูงที่สุดและสามารถติดอันดับท็อป 5 โดยอัลบั้มนี้มีซิงเกิล LOVE &amp; HONEY, Chase, คิเซคิ, hands และ Hot Stuff feat.KM-MARKIT โดยมียอดขายมากกว่า 5 แสนแผ่น และได้รับรางวัลดับเบิ้ลพลาตินั่มจาก Recording Industry Association of Japan
ยุค BEST~first things~.
หลังจากอัลบั้ม secret ได้ออกวางจำหน่าย โคดะได้ออกซิงเกิลที่ 16 ที่ชื่อว่า Butterfly ซึ่งเป็นซิงเกิลที่สร้างชื่อเสียงให้แก่เธอเป็นอย่างมาก ด้วยการเปิดตัวในอันดับที่ 2 ของออริกอนชาร์ต และเป็นซิงเกิลแรกของเธอที่ติดอันดับสูงของชาร์ตนับตั้งแต่ที่เธอเข้าวงการมา โดยเพลง Butterfly ได้ถูกเลือกให้เป็นเพลงยอดเยี่ยมแห่งปี ค.ศ. 2005 จากงาน Japan Record Award ครั้งที่ 47
หลังจากประสบความสำเร็จจากซิงเกิล Butterfly เธอได้ออกซิงเกิล flower และ Promise/Star โดยทั้งสองซิงเกิลติดชาร์ตอันดับที่ 4 ของออริกอนชาร์ต ปลายปี ค.ศ. 2005 อัลบั้มรวมฮิตอัลบั้มแรก BEST~first things~ โดยสัปดาห์แรกเปิดตัวที่ 2 ออริกอนชาร์ต แต่สัปดาห์ต่อมาก็สามารถไต่อันดับขึ้นที่ 1 ออริกอนชาร์ตได้สำเร็จ นับเป็นอัลบั้มแรกของเธอที่ขึ้นถึงอันดับ 1 ออริกอนชาร์ต โดยมีขายมากกว่า 1 ล้าน 8 แสนแผ่น
ยุค BEST~second session~.
จนมาถึงเดือนธันวาคมปี 2005 เธอได้สร้างปรากฏการณ์อีกครั้งด้วยการออกซิงเกิล 12 ซิงเกิล 12 สัปดาห์ติดต่อกันในระยะเวลา 3 เดือน จนทำให้ทุกวันพุธในช่วงนั้นเรียกว่า "โคดะ คูมิ เดย์" เลยทีเดียว ซึ่งในการออกซิงเกิลทั้ง 12 เพลงนี้ทำให้เธอเป็นศิลปินหญิงคนแรกที่มีเพลงติดอันดับถึง 3 เพลง ใน 10 อันดับของออริกอนชาร์ต
โดยซิงเกิลแรกของโปรเจกต์นี้ คือ you ซึ่งเป็นซิงเกิลแรกของโคดะที่เปิดตัวอันดับที่ 1 ออริกอนชาร์ต และยังมีเพลง feel อีกเพลงที่ติดอันดับที่ 1 ด้วย
ต่อมาในปี 2006 เธอได้ออกอัลบั้มรวมเพลงอัลบั้มที่ 2 ที่มีชื่อว่า BEST~second session~ ซึ่งได้รวบรวม 12 ซิงเกิล มาทำเป็นอัลบั้มเต็ม สามารถทำยอดขายสูงถึง 1 ล้าน 7 แสนแผ่น โดยแบ่งออกเป็น 3 แพ็คเกจ คือ ซีดีธรรมดา, ซีดี+ดีวีดี และซีดี+2ดีวีดี โดยสามารถเปิดตัวที่อันดับ 1 ออริกอนชาร์ตสัปดาห์แรกด้วยยอดขาย 983,359 แผ่น
ยุค Black Cherry.
หลังจากโปรเจกต์ 12 ซิงเกิล 12 สัปดาห์แล้ว โคดะได้ออกซิงเกิลใหม่ที่ชื่อว่า โคอิโนะทสึโบมิ ในเดือนพฤษภาคมปี ค.ศ. 2006 โดยเปิดตัวในอันดับที่ 2 ของออริกอนชาร์ต จากนั้นปลายเดือนมิถุนายนีได้ออกซิงเกิลที่มีชื่อว่า 4 hot wave โดยมีมิวสิกวิดีโอที่มีความยาวต่อเนื่องกัน 4 เพลง อีกทั้งยังได้ออกอัลบั้มภาพ "MORROC" โดยได้ถ่ายทำมิวสิกวิดีโอและอัลบั้มภาพที่ประเทศโมร็อกโก
เดือนตุลาคมเธอได้ออกซิงเกิล ยูเมโนะอุตะ / ฟูตาริเดะ... โดยเป็นดับเบิ้ลบัลลาดซิงเกิล สามารถเปิดตัวที่อันดับ 1 ออริกอนชาร์ต และมียอดขายมากกว่า 3 แสนแผ่น ต่อมาเดือนธันวาคมได้ออกซิงเกิล Cherry Girl / อุนเมย์ ก่อนอัลบัมใหม่ของเธอจะวางแผงในอีกสองสัปดาห์ต่อมา สามารถเปิดตัวในอันดับที่ 3 ของออริกอนชาร์ต
และวันที่ 20 ธันวาคม ค.ศ. 2006 เธอได้ออกอัลบั้มที่ 5 ที่มีชื่อว่า Black Cherry และอัลบั้มที่ 5 ก็ไม่ทำให้เธอผิดหวังด้วยยอดขายสัปดาห์แรกสูงถึง 5 แสนแผ่น โดยครองที่ 1 ออริกอนชาร์ตนานถึง 4 สัปดาห์ติดต่อกัน
ยุค Kingdom.
ปี 2007 คูมิได้ออกซิงเกิลที่มีชื่อว่า BUT / ไอโช เมื่อวันที่ 14 มีนาคม โดยเพลง "BUT" เป็นเพลงประกอบภาพยนตร์เรื่อง สเต็ปโดนใจ หัวใจโดนเธอ และในมิวสิกวิดีโอนี้เองเธอได้สร้างความฮือฮาโดยมีฉากจูบกับผู้หญิงอยู่ด้วย และในวันเดียวกันนั้นเองเธอได้ออกเบสต์อัลบั้มที่ 3 ที่มีชื่อว่า "BEST~Bounce &amp; Lovers~" โดยได้มีการวบรวมเพลงรักของเธอในซีดี และรวมมิวสิกวิดีโอเพลงเต้นและภาพคอนเสิร์ตของเธอลงในดีวีดี
ปลายเดือนมิถุนายนได้ออกผลงานซิงเกิล FREAKY ซึ่งเป็นเพลงประกอบโฆษณาของฮอนด้า โดยสามารถเปิดตัวที่ 1 ของออริกอนชาร์ตด้วยยอดขายมากกว่า 1 แสนแผ่น และยังสามารถติดอันดับที่ 1 ของชาร์ตประจำเดือนกรกฎาคมอีกด้วย เดือนกันยายนกำลังมีผลงานแนวเพลงบัลลาร์ดกับเพลง "ไอโนอุตะ" ซึ่งเปิดตัวที่อันดับที่ 2 และมียอดขายมากกว่าหนึ่งแสนแผ่น ต่อมาในเดือนพฤศจิกายนคูมิ โคดะได้ร่วมงานกับวงบอยแบนด์เกาหลีชื่อดังอย่างโทโฮชินกิในซิงเกิลที่ 38 ที่ชื่อว่า LAST ANGEL ซึ่งเป็นเพลงประกอบภาพยนตร์เรื่องผีชีวะ 3 โดยเปิดตัวในอันดับที่ 3 ของออริกอนชาร์ต และกำลังไต่อยู่ในชาร์ตขณะนี้
ปี 2008 เริ่มต้นปีกับซิงเกิลใหม่ anytime ซึ่งจะวางแผงก่อนอัลบั้มที่ 6 Kingdom ออกจำหน่ายเพียงหนึ่งสัปดาห์เท่านั้น โดยซิงเกิลนี้จำกัดจำนวนแค่ 5 หมื่นแผ่นเท่านั้น
แต่แล้วก็เกิดเรื่องไม่คาดฝันขึ้นเมื่อคูมิได้ให้สัมภาษณ์เกี่ยวกับผู้จัดการส่วนตัวของเธอเกี่ยวกับการสมรสในรายการวิทยุ All Night Nippon โดยให้สัมภาษณ์ว่า "ตอนที่ผู้หญิงอายุ 35 น้ำคร่ำก็คงเน่าไปแล้ว ดังนั้นฉันจึงอยากให้พวกเขามีลูกกันก่อน 35" วันต่อมาข่าวเรื่องที่เธอให้สัมภาษณ์นั้นได้สร้างความไม่พอใจให้แก่ผู้หญิงชาวญี่ปุ่นเป็นอย่างมากเกี่ยวกับคำพูดของเธอที่ดูรุนแรงเกินไป จึงได้ออกมาต่อต้านเธอจนทำให้ทางต้นสังกัดของเธอต้องระงับการโปรโมตอัลบั้มคิงด้อม และงานโฆษณาทั้งหมดของเธอได้ถูกถอดออกไปจนหมด จนเมื่อวันที่ 7 กุมภาพันธ์ เธอได้ออกสัมภาษณ์รายการ Super News ของฟูจิทีวีโดยได้ขอโทษประชาชนเกี่ยวกับคำพูดทั้งหมดของเธอทั้งน้ำตา
ทางต้นสังกัดของเธออย่างเอเว็กซ์ได้พักงานเธอตั้งแต่วันที่ 2 กุมภาพันธ์เป็นต้นมา ทำให้เธอถูกถอดออกจากโฆษณาหลายชิ้นไม่ว่าจะเป็นเครื่องสำอางโคเซ่ เครื่องดื่มจากคิริน รวมทั้งผลิตภัณฑ์จากเซ็สท์ สปอร์ต
แต่แล้ววันที่ 12 เมษายนที่ผ่านมาเธอได้ออกสู้สาธารณชนครั้งแรกในรอบ 72 วัน โดยเธอได้กล่าวขอโทษอีกครั้งบนเวทีคอนเสิร์ต Kingdom Live Tour 2008 ท่ามกลางแฟนเพลงที่รอการกลับมาของเธออีกครั้ง
ยุค Trick.
หลังจากผ่านเรื่องเลวร้ายไปแล้วในวันที่ 11 มิถุนายน พ.ศ. 2551 โคดะได้ออกจำหน่ายซิงเกิลที่ 40 ที่มีชื่อว่า MOON โดยซิงเกิลล่าสุดนี้บรรจุเพลงไว้ 4 เพลงซึ่งเหมือนกันซิงเกิล 4 hot wave และ FREAKY ที่ประสบความสำเร็จมาแล้ว โดยในเพลง Moon Crying เป็นเพลงประกอบละครเรื่อง Puzzle และเพลง That Ain't Cool ได้นักร้องสาวชื่อดังจากวงเดอะ แบล็ค อาย พีส์อย่างเฟอร์กี้มาร่วมร้องเพลงด้วย โดยได้ถ่ายทำมิวสิกวิดีโอที่ประเทศสหรัฐอเมริกา และเพลง Once Again ได้นักร้องแนวเพลงเร็กเก้ชื่อดังอย่าง PUSHIM มาร่วมแต่งคำร้องอีกด้วย
เธอยังตอบตกลงในการร่วมแสดงคอนเสิร์ตเอ-เนชั่น'08 เป็นที่เรียบร้อยแล้ว นับเป็นครั้งที่ 7 ที่เธอได้เข้าร่วมคอนเสิร์ตนี้
หลังจากซิงเกิล MOON เธอยังประสบความสำเร็จอย่างต่อเนื่องกับซิงเกิล "TABOO" พุ่งขึ้นสู่ที่ 1 ออริกอนชาร์ตซึ่งสร้างกระแสฮือฮาจากมิวสิกวิดีโอที่มีเรื่องรักร่วมเพศมาเกี่ยวข้อง
และส่งต่อด้วยซิงเกิลประจำฤดูหนาว "stay with me" เดิมทีจะถูกวางจำหน่ายในวันที่ 10 ธันวาคม พ.ศ. 2551 แต่เนื่องด้วยเหตุขัดข้องบางประการจึงถูกเลื่อนการวางจำหน่ายเป็นวันที่ 24 ธันวาคม พ.ศ. 2551 แทน เธอบอกว่า "อยากให้เป็นของขวัญสำหรับหญิงสาวที่อกหักในวันคริสต์มาส" โดยสามารถเปิดตัวสัปดาห์แรกในอันดับที่ 1 ออริกอนชาร์ตนานถึง 2 สัปดาห์ ด้วยยอดขาย 58,108 แผ่น
สถานีรถไฟคั่นกระได
สถานีรถไฟคั่นกระได ตั้งอยู่บ้านคั่นกระได หมู่ 3 ตำบลอ่าวน้อย อำเภอเมืองประจวบคีรีขันธ์ จังหวัดประจวบคีรีขันธ์ เป็นสถานีรถไฟชั้น 4 ของทางรถไฟสายใต้
ตารางเวลาการเดินรถ.
มีขบวนรถหยุดรับส่งผู้โดยสาร 4ขบวน ต่อวัน
สถานีรถไฟทุ่งมะเม่า
สถานีรถไฟบ่อนอก
สถานีรถไฟกุยบุรี
สถานีรถไฟสามกระทาย
สถานีรถไฟสามร้อยยอด
สถานีรถไฟหนองคาง
สถานีรถไฟห้วยขวาง
ที่หยุดรถไฟห้วยขวาง
สถานีรถไฟปราณบุรี
สถานีรถไฟวังก์พง
สถานีรถไฟเขาเต่า
สถานีรถไฟเขาเต่า (Khao Tao Railway Station) ตั้งอยู่ที่บ้านเขาเต่า ตำบลหนองแก อำเภอหัวหิน จังหวัดประจวบคีรีขันธ์ อยู่ห่างจากสถานีรถไฟกรุงเทพเป็นระยะทาง 241.09 กิโลเมตร และอยู่ห่างจากอยู่ห่างจากสถานีรถไฟธนบุรีเป็นระยะทาง 225.04 กิโลเมตร เป็นสถานีรถไฟชั้น 3 ของทางรถไฟสายใต้ อยู่ระหว่าง สถานีรถไฟหนองแก และ สถานีรถไฟวังก์พง ใช้สัญญาณแบบไฟสี ไฟฟ้า-รีเลย์ ตัวย่อของสถานีคือ ขต.
เหตุการณ์รถไฟตกราง.
เหตุการณ์รถไฟตกรางที่สถานีเขาเต่า เป็นเหตุการณ์ที่นับว่าเป็นอุบัติเหตุทางรถไฟไทยที่มีผู้เสียชีวิตและบาดเจ็บมากที่สุดรอบในหลายปี เหตุเกิดขึ้นเมื่อเวลา 04.20 น. ของวันที่ 5 ตุลาคม พ.ศ. 2552 โดยรถด่วนขบวนที่ 84 วิ่งจากสถานีตรังปลายทางสถานีกรุงเทพ ทำให้ตู้โดยสารทั้งหมด 15 ตู้ พลิกคว่ำเสีย 6 ตู้ มีผู้เสียชีวิต 7 ราย บาดเจ็บ 88 ราย และทำให้วันนั้นทั้งวัน รถไฟสายใต้ทุกขบวนต้องหยุดให้บริการทั้งหมด
ในเบื้องต้น ทางการรถไฟแห่งประเทศไทย ได้ประเมินค่าเสียหายทั้งหมดนับ 100 ล้านบาท จากขบวนรถไฟตู้โดยสารทั้งหมด 14 ตู้ ได้รับความเสียหาย 9 ตู้ และความเสียหายของราง คิดเป็นมูลค่าประมาณ 120 ล้านบาท และความเสียหายจากการสั่งระงับการให้บริการรถไฟในเส้นทางสายใต้ 28 เที่ยว และขบวนรถสินค้า 5 เที่ยว เป็นเงิน 9 ล้านบาท
สถานีสวนสนประดิพัทธ์
สถานีรถไฟสวนสนประดิพัทธ์ ตั้งอยู่ในบริเวณสถานพักผ่อนริมทะเลของกองทัพบก สวนสนประดิพัทธ์ ตำบลหนองแก อำเภอหัวหิน จังหวัดประจวบคีรีขันธ์ เป็นสถานีรถไฟของทางรถไฟสายใต้
การเปิดใช้เครื่องกั้นอัตโนมัต
ขบวนนำเที่ยว.
การรถไฟฯ จัดบริการรถไฟนำเที่ยวทุกวัน เสาร์ - อาทิตย์ และวันหยุดราชการ สายกรุงเทพฯ-สวนสนประดิพัทธ์
สถานีรถไฟหนองแก
ที่หยุดรถไฟหนองแกหยุดรถไฟหนองแก  ตั้งอยู่ที่ซอยหัวหิน 4 ถนนหนองแก-ตะเกียบ ตำบลหนองแก อำเภอหัวหิน จังหวัดประจวบคีรีขันธ์ อยู่ห่างจากสถานีรถไฟธนบุรี (เดิม) เป็นระยะทาง 216.96 กิโลเมตร เป็นสถานีรถไฟชั้น 3 ของทางรถไฟสายใต้ อยู่ระหว่าง สถานีรถไฟหัวหิน และ สถานีรถไฟสวนสนประดิพัทธ์
สถานีรถไฟหัวหิน
สถานีรถไฟหัวหิน  เป็นสถานีรถไฟระดับหนึ่งบนเส้นทางรถไฟสายใต้ (กรุงเทพ–สุไหงโกลก) ซึ่งสถานีรถไฟหัวหินตั้งอยู่ระหว่างสถานีรถไฟห้วยทรายใต้ กับสถานีรถไฟหนองแก โดยเป็นสถานีรถไฟแรกในจังหวัดประจวบคีรีขันธ์ เมื่อนั่งรถไฟเที่ยวไป
สถานีหัวหินก่อสร้างและเปิดเดินรถในสมัยรัชกาลที่ 6 ปัจจุบันตัวสถานีและย่าน มีจำนวนทาง 3 ทาง เป็นทางหลัก 1 ทาง ทางหลีก 2 ทาง โดยเป็นทางติดชานชาลา 2 ทาง
สถานีรถไฟหัวหินเป็นสถานีหนึ่งในโครงการรถไฟทางคู่ช่วงนครปฐม - ชุมพร
สถานีรถไฟหัวหินเป็นสถานีหนึ่งในโครงการรถไฟความเร็วสูงกรุงเทพ(สถานีกลางบางซื่อ) - ปาดังเบซาร์ ช่วงสถานีรถไฟกรุงเทพ - หัวหิน รหัสสถานี HS05 อยู่ระหว่างสถานีรถไฟเพชรบุรี กับสถานีรถไฟประจวบคีรีขันธ์ เปิดใช้งานประมาณปี พ.ศ. 2575
แต่เดิม ระหว่างสถานีรถไฟหัวหินกับสถานีรถไฟห้วยทรายใต้เคยมี ที่หยุดรถบ่อฝ้ายแต่ปัจจุบันได้ถูกยุบเลิกไปแล้ว
ตารางเดินรถสถานีรถไฟหัวหิน.
มีจำนวน 16 ขบวน หยุดสถานี 16 ขบวน
ประวัติสถานีรถไฟหัวหิน.
สถานีรถไฟหัวหิน สร้างขึ้นใน พ.ศ. 2454 โดยพระบาทสมเด็จพระมงกุฎเกลาเจ้าอยู่หัวเสด็จพระราชดำเนินมาในพิธีเปิดการเดินรถระหว่างสถานีรถไฟชะอำ ถึงสถานีรถไฟหัวหินในวันที 25 พฤศจิกายน พ.ศ. 2454 หลังจากนั้นสถานีรถไฟหัวหินกลายเป็นสถานที่สำคัญสำหรับการลงมาท่องเที่ยวชายทะเลเรื่อยมาจนถึงทุกวันนี้ สำหรับอาคารสถานีรถไฟหัวหินหลังแรกนั้นเป็นอาคารไม้ขนาดเล็ก ต่อมาใน พ.ศ. 2469 โดยพลเอกพระเจ้าบรมวงศ์เธอพระองค์เจ้าบุรฉัตรไชยากร กรมพระกำแพงเพ็ชรอัครโยธิน เมื่อครั้งทรงดำรงตำแหน่งผู้บัญชาการกรมรถไฟหลวง ได้ทรงบัญชาการให้ยกอาคารไม้ที่ใช้สร้างศาลาในงานสยามรัฐพิพิธภัณฑ์ ซึ่งมีแผนจะจัดที่สวนลุมพินีเมื่อปลายปี พ.ศ. 2468 แต่ไม่ได้มีการจัดงานจริงเนื่องจากพระบาทสมเด็จพระมงกุฏเกล้าเจ้าอยู่หัว เสด็จสวรรคตเสียก่อน และพระบาทสมเด็จพระปกเกล้าเจ้าอยู่หัวมีพระราชกระแสรับสั่งให้เลิกจัดงานดังกล่าว ศาลาหลังนี้จึงถูกถอดลงแล้วนำไปประกอบใหม่เป็นอาคารสถานีรถไฟหัวหินในปัจจุบัน
สถานีรถไฟหัวหินเป็นสถานีชั้น 1 ภายในย่านสถานีรถไฟหัวหินมีอาคารและสิ่งปลูกสร้างทที่มีคุณค่าทางสถาปัตยกรรม และประวัติศาสตร์หลายหลัง ได้แก่ อาคารสถานีรถไฟ พลับพลาพระมงกุฎเกล้า หอสัญญาณประแจกล อาคารที่ทำการต่างๆ และบ้านพักพนักงานการรถไฟ นอกจากนี้บริเวณด้านหน้าสถานีรถไฟมีห้องสมุดการรถไฟฯ หัวหินตั้งอยู่โดยห้องสมุดนี้สร้างขึ้นด้วยการดัดแปลงตู้รถไฟเก่า 2 คันมาเชื่อมต่อกันด้วยอาคารทางเข้าชั้นเดียวยกพื้นสูง และมีหัวรถจักรไอน้ำมิกาโด หมายเลข 305 ตั้งแสดงอยู่
สิ่งก่อสร้างที่สำคัญ.
อาคารสถานี.
อาคารสถานีเป็นอาคารไม้ชั้นเดียว ลักษณะทางสถาปัตยกรรมเป็นการผสมผสานระหว่างรูปแบบอาคารไม้แบบบังกะโลและศิลปะตะวันตก ผังพื้นสถานีเป็นรูปตัวอี(E) วางขนานไปกับทางรถไฟ ผังอาคารแบ่งออกเป็น 2 ส่วน คือส่วนสถานีและส่วนชานชาลา แต่ละส่วนมีหลังคาคลุมของตนเอง โดยส่วนสถานีแบ่งออกเป็น 2 ส่วน คือ ส่วนด้านหน้าติดกับถนนทางเข้า ตรงกลางของส่วนนี้เป็นห้องรับรอง มุขปลายทั้ง 2 ด้านเป็นโถงโล่งเชื่อมต่อกันด้วยทางเดินยาวตลอด แนวอาคารส่วนด้านหลังงติดกับส่วนชานชาลาเป็นเป็นห้องต่างๆ เรียงต่อกันโดยห้องซ้ายสุดเป็นห้องขายตั๋ว ถัดมาเป็นโถงพักคอย ห้องทำงานนายสถานีห้องปฏิบัติการเดินรถ ห้องรับส่งสินค้า และห้องขวาสุดเป็นห้องประชุม ระหว่างห้องรับรองหัองทำงานนายสถานี ห้องปฏิบัติการเดินรถ และโถงโล่งปลายอาคาร ทั้ง 2 ด้าน มีห้องโถงแจกขนาดเล็กทำหน้าที่เชื่อมต่อห้องต่างๆ เหล่านี้เข้าด้วยกัน หลังคาส่วนสถานีเป็นหลังคาปั้นหยา ด้านหน้าอาคารมีมุขยื่น 3 มุข หลังคาลดชั้นมีจั่วขนาดเล็กด้านบน หนับันใต้จั่วมีลายฉลุตกแต่งสวยงาม ส่วนชานชาลาเป็นโครงสร้างไม้เซาะร่อง หลังคาจั่วหัวตัดบริเวณตรงกลาง และด้านข้างทั้งสอง ด้านหน้าบันใต้จั่วมีลายฉลุตกแต่ง หลังคาอาคารทั้งหมดมุงด้วยกระเบื้องซีเมนต์รูปว่าว
พลับพลาพระมงกุฎเกล้าฯ.
พลับพลาพระมงกุฎเกล้าฯ เป็นพลับพลาจตุรมุขสร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เดิมมีชื่อว่า พลับพลาสนามจันทร์ ตั้งอยู่ในบริเวณพระราชวังสนามจันทร์ จังหวัดนครปฐม พลับพลานี้มีไว้ในการที่พระบาทสมเด็จพระมงกุฎเกล้าฯเสด็จประทับทอดพระเนตรกองเสือป่าและลูกเสือทั่วประเทศทำการฝึกซ้อมยุทธวิธีเป็นประจำทุกปี หลังจากสิ้นรัชสมัยของพระองค์ การรถไฟแห่งประเทศไทยจึงได้รื้อถอนมาเก็บไว้ เพื่อเป็นการรำลึกถึงพระมหากรุณาธิคุณของพระองค์
ต่อมาในปีพ.ศ. 2511 สมัยพันเอกแสง จุละจาริตต์ เป็นผู้ว่าการรถไฟแห่งประเทศไทย ได้พิจารณาเห็นว่าควรนำเครื่องอุปกรณ์ก่อสร้างของพลับพลาสนามจันทร์มาปลูกสร้างขึ้นใหม่ที่สถานีรถไฟหัวหินเพื่อเป็นที่ประทับขึ้นและลงรถไฟของพระบาทสมเด็จพระปรมินทรมหาภูมิพลอดุลยเดช การดำเนินการก่อสร้างนี้ใช้ช่างฝีมือคนไทยและได้มีการทำพิธีเปิดพลับพลาซึ่งได้ตั้งชื่อใหม่ว่า พลับพลาพระมงกุฎเกล้าฯ เมื่อวันเสาร์ที่ 6 เมษายน 2517 โดยสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นองค์ประธาน
โรงแรมรถไฟหัวหิน.
โรงแรมหัวหิน(โฮเต็ลหัวหิน) สร้างขึ้นโดยกรมรถไฟเพื่อเป็นสถานที่พักผ่อนชายทะเล และเป็นที่รักษาสุขภาพของพระบรมวงศานุวงศ์ ชาวต่างประเทศและคหบดี ประกอบด้วยอาคารหลัก 1 หลัง กลุ่มบังกะโล และพื้นที่โดยรอบที่มีการจัดสวนอย่างสวยงาม มีการเปิดใช้โรงแรมอย่างไม่เป็นทางการ พร้อมกับสนามกอล์ฟหลวงหัวหิน 9 หลุมแรก ในวันที่ 26 ตุลาคม พ.ศ. 2465 หลังจากนั้น ในวันที่ 1 มกราคม พ.ศ. 2466 จึงเปิดโรงแรมอย่างเป็นทางการ
อาคารหลักของโรงแรมออกแบบโดยนายเอริกาซซิ (Mr. A. Rigassi) สถาปนิกชาวอิตาลี เป็นอาคารคอนกรีตเสริมเหล็ก 2 ชั้น หลังคาทรงปั้นหยา มุงด้วยกระเบื้องว่าวสีแดง ผังพื้นอาคารเป็นรูปตัวแอล(L) ประกอบด้วยโถงกลางรูปกลม สองข้างของโถงกลางเป็นปีกรูปสี่เหลี่ยมผืนผ้าทำมุมฉากกัน พื้นที่ชั้นล่างเป็นส่วนต้อนรับและบริการ ห้องอาหาร และเดอะมิเซียมคอฟฟี่แอนด์ทีคอร์เนอร์ พื้นที่ชั้นบนเป็นส่วนห้องพักทั้งหมด โดยมีระเบียงและทางเดินกว้างขนาบทั้งด้านหน้าและด้านหลังของพื้นที่ใช้สอยส่วนต่างๆ ระหว่างเสาระเบียงแต่ละช่วงมีแผงกันแดดบานเกล็ดไม้ แสดงให้เห็นถึงการประยุกต์สถาปัตยกรรมแบบตะวันตกให้เข้ากับภูมิอากาศแบบร้อนชื้นของประเทศไทย สำหรับบังกะโลเป็นอาคารไม้ยกพื้นสูง หลังคาเป็นทรงจั่ว ด้านหน้าเป็นระเบียงทางขึ้นขนาดใหญ่ พื้นที่ภายในมีลักษณะโปร่งโล่งทำให้อากาศถ่ายเทได้สะดวก ปัจจุบันการรถไฟแห่งประเทศไทยได้ให้โรงแรมเซ็นทารา แกรนด์บีช รีสอร์ท แอนด์ วิลล่า หัวหิน (Centara Grand Beach Resort &amp; Villas Hua Hin) เป็นผู้เช่า ซึ่งได้มีการอนุรักษ์และพัฒนาอาคารหลัก กลุ่มบังกะโล และสวนไม้ดัดอย่างต่อเนื่อง ทำให้สามารถรักษาหลักฐานทางประวัติศาสตร์และสถาปัตยกรรมที่สำคัญไว้ได้
ซึ่งในอดีตเคยมีทางรถไฟแยกเข้าไปทางโรงแรมแห่งนี้
สถานีรถไฟห้วยทรายใต้
สถานีรถไฟห้วยทรายใต้  ตั้งอยู่ที่บ้านห้วยทรายใต้ หมู่ 5 ตำบลชะอำ อำเภอชะอำ จังหวัดเพชรบุรี อยู่ห่างจากสถานีรถไฟธนบุรี (เดิม) เป็นระยะทาง 201.64 กิโลเมตร เป็นสถานีรถไฟชั้น 3 ของทางรถไฟสายใต้ อยู่ระหว่าง สถานีรถไฟห้วยทรายเหนือ และ สถานีรถไฟหัวหิน ตัวย่อของสถานีคือ ซใ.
สถานีรถไฟห้วยทรายเหนือ
เจ้าหญิงโซเฟียแห่งปรัสเซีย
โซเฟียแห่งปรัสเซีย สมเด็จพระราชินีแห่งกรีซ พระนามเดิม เจ้าหญิงโซเฟียแห่งปรัสเซีย  (โซเฟีย โดโรเธีย อุลริเคอ อลิซ; 14 มิถุนายน ค.ศ. 1870 - 13 มกราคม ค.ศ. 1932) ทรงเป็นสมเด็จพระราชินีแห่งเฮเลนส์
เจ้าหญิงแห่งปรัสเซีย.
เจ้าหญิงโซเฟียประสูติในวันที่ 14 มิถุนายน ค.ศ. 1870 ณ เมืองพ็อทซ์ดัม ประเทศเยอรมนี เป็นพระธิดาในมกุฎราชกุมารฟรีดริชแห่งปรัสเซีย และ เจ้าหญิงวิกตอเรีย พระวรราชกุมารีแห่งสหราชอาณาจักร พระราชธิดาองค์ใหญ่ในสมเด็จพระราชินีนาถวิกตอเรียและเจ้าชายอัลเบิร์ตแห่งแซ็กซ์-โคบูร์กและก็อตธา เมื่อทรงพระเยาว์ พระองค์มีพระนามเรียกเล่นว่า "ซอสซี" (เป็นพระนามที่เลือกมาเพื่อให้เสียงคล้องจองกับ "มอสซี่" อันเป็นพระนามเรียกเล่นของเจ้าหญิงมาร์กาเรเท พระขนิษฐาองค์เล็ก) และเป็นพระธิดาองค์ที่เจ็ดและที่สามของเจ้าชายฟรีดริชและเจ้าหญิงวิกตอเรีย
นอกจากนี้แล้วยังเป็นพระขนิษฐาในสมเด็จพระจักรพรรดิวิลเฮล์มที่ 2 แห่งเยอรมนี เจ้าหญิงชาร์ล็อต เจ้าชายไฮน์ริค เจ้าชายวัลเดมาร์ ซึ่งสิ้นพระชนม์ขณะพระชนมายุ 11 พรรษา เมื่อเจ้าหญิงโซเฟียมีพระชนมายุ 8 พรรษา เจ้าหญิงวิกตอเรีย และเจ้าชายซิกิสมุนด์ ซึ่งสิ้นพระชนม์เมื่อเจ้าหญิงประสูติ และพระภคินีในเจ้าหญิงมาร์กาเรเท
พระองค์เป็นพระอัยยิกาในสมเด็จพระราชินีโซเฟียแห่งสเปน และสมเด็จพระราชาธิบดีคอนสแตนตินที่ 2 อดีตกษัตริย์แห่งกรีซ นอกจากนั้นเจ้าหญิงโซเฟียแห่งสเปน พระราชนัดดาของสมเด็จพระราชินีโซเฟียแห่งสเปน โดยเป็นพระธิดาองค์เล็กในเจ้าชายเฟลิเป เจ้าชายแห่งอัสตูเรียส และ เจ้าหญิงเลติเซีย พระชายา ทรงได้รับการขนานพระนามนี้เพื่อเป็นเกียรติแก่พระองค์
เจ้าหญิงทรงอภิเษกสมรสเมื่อวันที่ 27 ตุลาคม ค.ศ. 1889 ณ กรุงเอเธนส์ กับมกุฎราชกุมารคอนสแตนตินแห่งกรีซ (เสวยราชสมบัติเป็นกษัตริย์แห่งกรีซ) พระราชโอรสในสมเด็จพระราชาธิบดีจอร์จที่ 1 แห่งกรีซ และ แกรนด์ดัชเชสโอลกา คอนสแตนตินอฟนาแห่งรัสเซีย โดยทั้งสองพระองค์เป็นพระญาติกันในชั้นที่สาม (third cousins) ผ่านทางเชื้อสายในสมเด็จพระจักรพรรดิพอลที่ 1 แห่งรัสเซีย และพระญาติชั้นที่สองในรุ่นที่สาม (second cousins once removed) ผ่านทางสมเด็จพระราชาธิบดีเฟรเดอริค วิลเลียมที่ 3 แห่งปรัสเซีย และมีพระโอรสธิดา 6 พระองค์ ดังนี้
ในปี ค.ศ. 1916 ขณะที่สมเด็จพระราชาธิบดีและสมเด็จพระราชินีประทับอยู่ที่พระตำหนักในเมืองตาตอย ก็ได้เกิดเพลิงไหม้อันน่าฉงนขึ้น ซึ่งเผาทำลายพระตำหนักหลักและผืนป่าไปจำนวนมาก พระราชินีทรงฉวยเจ้าหญิงแคทเธอรีน พระธิดาองค์เล็กไว้ในอ้อมพระกรและทรงวิ่งไปในระยะหนึ่งไมล์ครึ่ง เพลิงไหม้โหมกระหน่ำอยู่ราว 48 ชั่วโมงและสงสัยกันว่าน่าจะเป็นฝีมือของพวกลอบวางเพลิง
การลี้ภัยของพระราชสวามี.
เมื่อวันที่ 11 มิถุนายน ค.ศ. 1917 สมเด็จพระราชินีโดยเสด็จออกนอกประเทศไปกับพระราชสวามี (ซึ่งได้ทรงสละราชสมบัติเพราะการถูกกล่าวหาว่าฝักใฝ่ฝ่ายเยอรมัน) และเสด็จลี้ภัยไปอยู่ยัง[[ประเทศสวิตเซอร์แลนด์]] แต่ไม่นานก็เสด็จกลับประเทศกรีซเมื่อทรงทราบว่ากษัตริย์อเล็กซานเดอร์ พระราชโอรสองค์ที่สองสวรรคตจากการถูกลิงทรงเลี้ยงกัด พระราชสวามีของพระองค์ทรงถูกบังคับให้สละราชบัติเป็นครั้งที่สองหลังจากแพ้สงครามกับ[[ประเทศตุรกี]]ในปี ค.ศ. 1922 และเสด็จสวรรคตภายหลังจากนั้นไม่นานในปีต่อมา
ความภักดีในช่วงสงครามโลกครั้งที่ 1.
ในช่วง[[สงครามโลกครั้งที่ 1]] ชาวกรีกได้เข้าใจในสมเด็จพระราชินีโซเฟียอย่างผิดๆ ว่าทรงสนับสนุนฝ่ายเยอรมันเนื่องจากเห็นว่ามีพระเชษฐาธิราชเป็นถึงสมเด็จพระจักรพรรดิแห่งเยอรมนี แต่หาเป็นเช่นนั้นไม่เพราะพระองค์ทรงสนับสนุนฝ่ายอังกฤษอย่างสมัครรักใคร่เหมือนอย่างพระราชชนนี
ในปลายพระชนม์ชีพ ได้มีการตรวจวินิจฉัยพบว่าสมเด็จพระราชินีโซเฟียประชวรด้วยพระโรค[[มะเร็ง]]และได้สวรรคตเมื่อวันที่ 13 มกราคม ค.ศ. 1932 ณ [[เมืองแฟรงค์เฟิร์ต]] [[ประเทศเยอรมนี]]
[[หมวดหมู่:พระราชนัดดาในพระราชินีวิกตอเรีย|ซ]]
[[หมวดหมู่:เสียชีวิตจากมะเร็ง]]
[[หมวดหมู่:สมเด็จพระราชชนนีพันปีหลวง]]
[[หมวดหมู่:จักรพรรดิฟรีดริชที่ 3 แห่งเยอรมนี]]
[[หมวดหมู่:พระเจ้ากอนสตันดีโนสที่ 1 แห่งกรีซ]]
ท่าอากาศยานนครพนม
ท่าอากาศยานนครพนม หรือ สนามบินนครพนม  สนามบินตั้งอยู่ที่ อ.เมืองนครพนม จังหวัดนครพนม เป็นท่าอากาศยานในสังกัดกรมท่าอากาศยาน กระทรวงคมนาคม
สนามบินนครพนม เดิมเป็นที่ตั้งกองกำลังทหารสหรัฐอเมริกาในช่วงสงครามอินโดจีน หลังจากกองกำลังทหารสหรัฐฯ ถอนกำลังออกไปใน พ.ศ. 2518 ท่าอากาศยานนครพนมจึงอยู่ในความดูแลของกองทัพอากาศ ฝูงบิน 238 และได้มีการสนับสนุนให้ใช้ในเชิงพาณิชย์โดยดัดแปลงโรงเก็บเครื่องบินของกองทัพอากาศเป็นอาคารที่พักผู้โดยสาร
พ.ศ. 2521 บริษัท เดินอากาศไทย จำกัดได้ทำการบินในเส้นทางกรุงเทพฯ-นครพนม และบินเชื่อมระหว่างจังหวัดในภาคตะวันออกเฉียงเหนือ คือนครพนม อุบลราชธานี อุดรธานี และขอนแก่น โดยใช้เครื่องบินดักลาส DC-3 หรือดาโกต้า และแอฟโร่ Bae HS748 ให้บริการสัปดาห์ละ 3-4 เที่ยวบิน
ต่อมาใน พ.ศ. 2537 บริษัท การบินไทย จำกัดได้เปิดทำการบินอีกครั้ง ในวันที่ 3 กรกฎาคม พ.ศ. 2537 ตามเส้นทางกรุงเทพฯ-สกลนคร-นครพนม-กรุงเทพฯ ด้วยเครื่องบินโบอิ้ง B737 เมื่อมีผู้โดยสารมาใช้บริการเพิ่มมากขึ้น จึงพัฒนาขีดความสามารถของท่าอากาศยานนครพนมตั้งแต่ พ.ศ. 2539-2543โดยก่อสร้างอาคารที่พักผู้โดยสารหลังใหม่และเปิดใช้เมื่อวันที่ 12 ตุลาคม พ.ศ. 2543
และได้รับการกำหนดให้เป็นสนามบินศุลกากร เมื่อวันที่ 3 กันยายน 2544 และมีสายการบินพาณิชย์ที่ให้บริการในปัจจุบัน ได้แก่ สายการบินนกแอร์ และ สายการบินไทยแอร์เอเชีย โดยท่าอากาศยานนครพนมมีศักยภาพสามารถรองรับอากาศยานขนาดสูงสุดได้ถึงโบอิ้ง B737 หรือแอร์บัส A320
ประเพณี  เป็นกิจกรรมที่มีการปฏิบัติสืบเนื่องกันมา เป็นเอกลักษณ์และมีความสำคัญต่อสังคม เช่น การแต่งกาย ภาษา วัฒนธรรม ศาสนา ศิลปกรรม กฎหมาย คุณธรรม ความเชื่อ ฯลฯ อันเป็นบ่อเกิดของวัฒนธรรมของสังคมเชื้อชาติต่างๆ กลายเป็นประเพณีประจำชาติและถ่ายทอดกันมาโดยลำดับ หากประเพณีนั้นดีอยู่แล้วก็รักษาไว้เป็นวัฒนธรรมประจำชาติ หากไม่ดีก็แก้ไขเปลี่ยนแปลงไปตามกาลเทศะ
ความหมายของประเพณี.
พระยาอนุมานราชธน ได้ให้ความหมายของคำว่าประเพณีไว้ว่า ประเพณี คือ ความประพฤติที่ชนหมู่หนึ่งอยู่ในที่แห่งหนึ่งถือเป็นแบบแผนกันมาอย่างเดียวกัน และสืบต่อกันมานาน ถ้าใครในหมู่ประพฤติออกนอกแบบก็ผิดประเพณี หรือผิดจารีตประเพณี
คำว่าประเพณี ตามพจนานุกรมฉบับบัณฑิตยสถาน ได้กำหนดความหมายประเพณีไว้ว่า ขนบธรรมเนียมแบบแผน ซึ่งสามารถแยกคำต่างๆ ออกได้เป็น ขนบ มีความหมายว่า ระเบียบแบบอย่าง ธรรมเนียมมีความหมายว่า ที่นิยมใช้กันมา และเมื่อนำมารวมกันแล้วก็มีความหมายว่า ความประพฤติที่คนส่วนใหญ่ ยึดถือเป็นแบบแผน และได้ทำการปฏิบัติสืบต่อกันมา จนเป็นต้นแบบที่จะให้คนรุ่นต่อๆ ไปได้ประพฤติปฏิบัติตามกันต่อไป
โดยสรุปแล้ว ประเพณี หมายถึง ระเบียบแบบแผนที่กำหนดพฤติกรรมในสถานการณ์ต่างๆ ที่คนในสังคมยึดถือปฏิบัติสืบกันมา ถ้าคนใดในสังคมนั้นๆฝ่าฝืนมักถูกตำหนิจากสังคม ลักษณะประเพณีในสังคมระดับประเทศชาติ มีทั้งประสมกลมกลืนเป็นอย่างเดียวกัน และมีผิดแปลกกันไปบ้างตามความนิยมเฉพาะท้องถิ่น แต่โดยมากย่อมมีจุดประสงค์ และวิธีการปฏิบัติเป็นอันหนึ่งอันเดียวกัน มีเฉพาะส่วนปลีกย่อยที่เสริมเติมแต่งหรือตัดทอนไปในแต่ละท้องถิ่น สำหรับประเพณีไทยมักมีความเกี่ยวข้องกับความเชื่อในพระพุทธศาสนาและพราหมณ์มาแต่โบราณ
มิตสึอิ ไอกะ
ไอกะ มิตซึอิ
มิตซึอิ ไอกะ
Aika Mitsui
Mitsui Aika
ท่าอากาศยานเลย
ท่าอากาศยานเลย หรือ สนามบินเลย ตั้งอยู่ที่ อำเภอเมืองเลย จังหวัดเลย ตั้งอยู่ทางทิศใต้ของตัวจังหวัด ห่างจากตัวเมืองประมาณ 5 กิโลเมตร มีพื้นที่ประมาณ 1,429 ไร่ บริเวณโดยรอบเกือบทุกทิศทางจะมีภูเขาเตี้ยๆ ล้อมรอบ มีระดับความสูงตั้งแต่ 600-2,000 ฟุต เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 17 มกราคม พ.ศ. 2560